Нәҙершин Ким Рәүеф улы

Нәҙершин Ким Рәүеф улы (11 ғинуар 1937 йыл — 22 декабрь 2019 йыл) — театр ветераны, режиссёр. 1980—1992 йылдарҙа хәҙерге Салауат башҡорт дәүләт драма театрының баш режиссёры. Башҡорт АССР-ының атҡаҙанған сәнғәт эшмәкәре (1991).

 Биографияһы 
Ким Рәүеф улы 1937 йылдың 11 ғинуарында Башҡорт АССР-ының Боҙаяҙ районы Исмәғил ауылында (хәҙерге Башҡортостан Республикаһының Ауырғазы районы) тыуған. 1960—1968 йылдарҙа Республика ҡурсаҡ театрында (Өфө) ҡурсаҡсы булып эшләй. 1973 йылда Өфө дәүләт сәнғәт институтын тамамлағандан һуң, 1980 йылға тиклем Арыҫлан  Мөбәрәков исемендәге Сибай дәүләт башҡорт драма театрында режиссер булып эшләйЕдиный портал культуры народов Республики Башкортостан/Надершин Ким Рауфович .

1980—1992 йылдарҙа — Салауат  башҡорт дәүләт драма театрының баш режиссеры.

Салауат башҡорт драма театрында Кәрим Тинчуриндың «Хикмәтле доклад», Әсғәт Мирзаһитовтың «Ғүмер ике килмәй», Фәнил Әсәновтың «Вәғәҙә», Г. Лорканың «Ҡанлы туй», А. Дударевтың «Порог» («Һуңғы аҙым»), Фәрит  Богдановтың «Мине саҡырған уттар», Эгон Раннеттың «Юғалған яҙмыш», Роберт Батулланың «Кисер мине, әсәй», Ш. Хөсәйеновтың «Әсәйемдең аҡ күлдәге», Нәжиб Асанбаевтың «Миләш-Миләүшә» спектаклдәрен ҡуя.

Нәҙершин Ким Рәүеф улы 2019 йылдың 22 декабрендә Салауат ҡалаһында вафат булаКультурный мир Башкортостана /«Ушёл из жизни заслуженный деятель искусств РБ Ким Надершин».

 Маҡтаулы исемдәре һәм башҡа бүләктәре 
 Башҡорт АССР-ының атҡаҙанған сәнғәт эшмәкәре (1991).

 Иҫкәрмәләр 

 Һылтанмалар 
 Единый портал культуры народов Республики Башкортостан/Надершин Ким Рауфович  
 Культурный мир Башкортостана/ «Ушёл из жизни заслуженный деятель искусств РБ Ким Надершин»
Категория:11 ғинуарҙа тыуғандар
Категория:1937 йылда тыуғандар
Категория:Ауырғазы районында тыуғандар
Категория:22 декабрҙә вафат булғандар
Категория:2019 йылда вафат булғандар
Категория:Салауатта вафат булғандар
Категория:Өфө дәүләт сәнғәт институтын тамамлаусылар
Категория:Театр режиссёрҙары
Категория:Башҡорт АССР-ының атҡаҙанған сәнғәт эшмәкәрҙәре
Категория:Алфавит буйынса шәхестәр